Nou kan gestorwenes per e-pos bereik word – NG Vishoek
Home / Nou kan gestorwenes per e-pos bereik word
Nou kan gestorwenes per e-pos bereik word
Een van die eerste persone wat van dié diens gebruik gemaak het, was 'n 26-jarige man met familieprobleme. "Hy het 'n boodskap van sy oorlede oupa gevra en ek het hom vertel daar is inderdaad so iemand aan die ander kant en dat dié oupa saam met hom is en hom sal ondersteun." Die oupa het glo ook gehelp om 'n paar destruktiewe patrone in die familie uit te wys.
Dié e-pos-kommunikasie met die hiernamaals is nie heeltemal ongehoord nie, vertel Julia. Haar ma het al by geleentheid vir mense e-lesings gedoen. En die Theunissens bedryf al 'n ruk lank deel van hul bediening op die webtuiste www.otherworlds- tomorrow.com waar telefoniese lesings (R850 per halfuur vir Marietta, R350 per halfuur vir Julia) ook geadverteer word.
E-poslesings is 'n bietjie duurder. Julia vra R450, maar sy doen glo 'n volledige uitleg van sewe bladsye met die kliënt se psigiese profiel.
Psigiese bedrywighede oor die internet is niks nuuts nie, sê Martha van Eeden, 'n psigiese medium van Sasolburg en kleindogter van die gevierde Madame Rose, wat in die 1960's Suid-Afrika se beroemdste fortuinverteller was.